हिरासत में रखने मामला एसएसपी के पास पहुंचा
पटियाला | देवीगढ़रोड की गांव अकौत की पंचायत को शुक्रवार को 3 घंटे हिरासत में रखने के मामले में दूसरे गुट ने एसएसपी से शिकायत कर निष्पक्ष जांच की मांग की। शिकायत में जिक्र किया है कि धार्मिक आस्था के नाम पर मामले को कुछ और रंग दिया जा रहा है।
सरपंच कुलदीप सिंह ने बताया कि करीब 3 घंटे की हिरासत उनके साथ काटने वालों में पंच माई लाल सिंह, पंच गुरबीर सिंह और पंच गुरमीत सिंह शामिल थे। सरपंच ने पंचायत को अवैध हिरासत में लिए जाने का मामला अगले दिनों में एसएसपी और डीआईजी के ध्यान में लाकर संबंधित पुलिस अधिकारियों के खिलाफ कार्रवाई की मांग करने की बात की। वहीं, थाना सदर एसएचओ सुखराज सिंह ने किसी प्रकार की अवैध हिरासत को नकारते हुए कहा कि जमीन के विवाद में दोनों पक्षों को फिर से बुलाया गया है। जमीन की मलकीयत संबंधी दस्तावेजों की जांच के बाद फैसला किया जाएगा। शिकायतकर्ता ओम प्रकाश ने पुलिस को बताया कि वह गांव में अपनी जमीन पर मंदिर बना रहे हैं।
इसी जमीन के दायरे में गांव की सत्थ की वह चारदीवारी करवा रहे हैं। ग्राम पंचायत के मेंबर चारदीवारी में सत्थ को लेने का विरोध कर रहे हैं। इसके विरोध में वह (ओम प्रकाश) जमीन की निशानदेही भी पटवारी से करवा चुके हैं जो कि उनके पक्ष में ही आई है।
hin_Deva hin_Deva hin_Deva hin_Deva